51. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 55402/1092 της 6/27 Δεκ. 1958 Περί συμπληρώσεως της συνθέσεως της Επιτροπής Κρατικών Προμηθειών Έχοντες υπ’ όψιν: 1)Την διάταξιν της παρ. 4 του άρθρ. 4 του Ν.Δ. 3095/54 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών», 2)το από 29.10.58 υπ’ αριθ. 233701/9529 έγγραφον του Υπουργείου Εμπορίου περί συμμετοχής εις την σύνθεσιν του Α΄ Τμήματος της Επιτροπής Κρατικών Προμηθειών και του Διευθυντού της παρ’ αυτώ Διευθύνσεως Καυσίμων, οσάκις συζητούνται θέματα αφορώντα εις τας προμηθείας καυσίμων συμπληρούμεν την παρ. 2 του αυτού άρθρου του Νόμου τούτου, την αφορώσαν εις την σύνθεσιν της  Σελ. 258,32(β) 161-76 Επιτροπής Κρατικών Προμηθειών, Α΄ Τμήματος, ως αύτη ετροποποιήθη και συνεπληρώθη δια μεταγενεστέρων Νόμων, Δ/των και Υπουργικών αποφάσεων ως ακολούθως: Της Επιτροπής Κρατικών Προμηθειών, Α΄ Τμήματος, μετέχει και ο εκάστοτε Διευθυντής της Διευθύνσεως Καυσίμων του Υπουργείου Εμπορίου, μόνον οσάκις συζητούνται θέματα αφορώντα εις τας προμηθείας καυσίμων. Το Τμήμα τούτο, μετέχοντος και του Διευθυντού Καυσίμων του Υπουργείου Εμπορίου, ευρίσκεται εν απαρτία παρόντων 8 τουλάχιστον εκ των μελών αυτού. Η ισχύς της παρούσης άρχεται από της δημοσιεύσεώς της. Δια της από 1/26 Σεπτ. 1960 (ΦΕΚ Β΄ 417) απόφ. Υπ. Εμπορίου ωρίσθη ότι ο εκάστοτε Δ/ντής της Δ/νσεως Καυσίμων του Υπ. Εμπορίου, μετέχει της Επιτροπής Κρατικών Προμηθειών Α΄ Τμήματος και οσάκις συζητούνται θέματα αφορώντα εις την προμήθειαν καυσίμων και ελαιολιπαντικών. 